Diari Oficial de la Generalitat Valenciana


Sumari del DOGV 3875, del 10-11-2000 (2000/8962)

ORDRE de 3 de novembre de 2000, de la Conselleria d'Agricultura, Pesca i Alimentació, per la qual es modifica la de 22 de desembre de 1998 (DOGV núm. 3.403, de 30.12.1998), per la qual es regulen subvencions a la subscripció d'assegurances agràries compreses en els plans anuals d'assegurances agràries combinades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3875

Data del DOGV
:   10-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8962


Data del document
:   03-11-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * segur agrícola
    * ajuda a l'agricultura
    * suport econòmic
    * ajuda pública

ORDRE de 3 de novembre de 2000, de la Conselleria d'Agricultura, Pesca i Alimentació, per la qual es modifica la de 22 de desembre de 1998 (DOGV núm. 3.403, de 30.12.1998), per la qual es regulen subvencions a la subscripció d'assegurances agràries compreses en els plans anuals d'assegurances agràries combinades. [2000/F8962]
  
L'Ordre de 22 de desembre de 1998, de la Conselleria d'Agricultura, Pesca i Alimentació, regula les ajudes per a incentivar la subscripció d'assegurances agràries combinades compreses en els plans anuals d'assegurances agràries que anualment aprova el Ministeri d'Agricultura, Pesca i Alimentació, i estableix els percentatges de subvenció que sobre la concessió de l'Entitat Estatal d'Assegurances Agràries (Enesa) correspon efectuar a la Conselleria d'Agricultura, Pesca i Alimentació.
  
En el pla d'assegurances agràries de 1999 es va introduir per primera vegada la línia de subscripció d'assegurances per a la cobertura de danys per pixat en determinades varietats de mandarines en la Comunitat Valenciana. La Conselleria d'Agricultura, Pesca i Alimentació, mitjançant l'Ordre de 18 de novembre de 1999, va modificar la mencionada Ordre de 22 de desembre de 1998, per la qual s'establia una subvenció addicional del 10% per a la subscripció de pòlisses de l'assegurança del pixat subscrites en el pla d'assegurances agràries de 1999.
  
Atesa la resposta favorable del sector i la necessitat de consolidar i ampliar la contractació d'aquesta línia d'assegurances, es considera necessari que la subvenció addicional establida per al pla 1999 tinga continuïtat en el pla d'assegurances agràries combinades del 2000.
  
Pel que s'ha exposat anteriorment i a proposta de la Direcció General de Producció Agrària, fent ús de les atribucions conferides per l'article 35 de la Llei de Govern Valencià,
  
ORDENE
  
Article únic
  
Es modifica la lletra «f» de l'article 4, apartat 1, que queda així:
  
«f) El 10% com a subvenció addicional, compatible amb les dels apartats anteriors, per a les pòlisses subscrites per a l'assegurança del pixat, en el Pla Anual d'Assegurances de 2000.»
  
Disposicions addicionals
  
Primera
  
Aquesta ordre serà d'aplicació a les organitzacions de productors que hagen subscrit l'assegurança del pixat des de l'inici de la campanya de 2000.
  
Segona
  
Aquesta subvenció no es descomptarà del cost brut de l'assegurança, sinó que se sol·licitarà a part a la Conselleria d'Agricultura, Pesca i Alimentació, adjuntant una còpia de la pòlissa subscrita. El termini de presentació de sol·licituds conclourà 20 dies després de la publicació d'aquesta ordre.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 3 de novembre de 2000
  
La consellera d'Agricultura, Pesca i Alimentació,